Lego City

Lego City je rad stavebníc Lego založené na téme života v meste, ktoré sa začali predávať v roku 1978 bod názvom Lego Town. Ide o niekoľko samostatne zakúpitateľných detských stavebníc lega (hasičská zbrojnica, policajná stanica, letisko, čerpacia stanica, vlaková stanica a pod), ktoré je možné ľubovoľne kombinovať a zostaviť tak urbanizačné celky.

 História 
Lego City je jednou z najznámejších a najdlhšie existujúcich sérií spoločnosti Lego Group. Jeho korene siahajú až do roku 1978, keď bola uvedená téma Lego Town. Táto séria sa zameriavala na realistické mestské scenérie, ako sú policajné a hasičské stanice, nemocnice, letiská, obchody a vozidlá. V roku 2005 prešla séria premenovaním a dostala názov Lego City, čím sa stala modernizovanou verziou pôvodného Lego Town.

Hlavným cieľom série je priniesť realistické modely mestského života, pričom kladie dôraz na detaily a hrateľnosť. Lego City ponúka široké spektrum stavebníc zahŕňajúcich záchranné zložky, stavebné stroje, dopravné prostriedky a mestskú infraštruktúru. Séria bola postupne rozširovaná o rôzne podtémy, ktoré prinášali nové prvky a herné možnosti.

 Podtémy 
Lego City je rozdelené do viacerých podtém, ktoré sa špecializujú na konkrétne oblasti mestského života alebo dobrodružstiev mimo mesta. Medzi naikonickejšie patrí Hasičský a záchranný zbor, ktorý obsahuje rôzne modely hasičský staníc, áut a vrtuľníkov, pričom deti môžu simulovať zásahy pri požiaroch či záchranné akcie. Rovnako dôležitá je aj podtéma Polícia, ktorá pokrýva všetko od mestskej a horskej polície až po špeciálne jednotky, vrtuľníky a dokonca aj väznice, kde môžu hráči chytať a zatvárať zločincov.

Ďalšou obľúbenou oblasťou sú Vlaky, ktoré zahŕňajú realisticky spracované železničné stanice, osobné aj nákladné vlaky a rozsiahle koľajové systémy. Tieto sety často obsahujú elektronické prvky, ktoré umožňujú ovládanie vlakov na diaľku, čím pridávajú na autentickosti.

Podtéma Veľké vozidlá (Great Vehicles) ponúka širokú škálu dopravných prostriedkov, od nákladných automobilov, autobusov a dodávok až po traktory a špeciálne stavebné stroje. Takisto existuje aj podtéma Potápanie, kde môžu deti objavovať oceány s ponorkami, výskumnými plavidlami a potápačskými tímami.

Naopak, milovníkov deštrukcie poteší séria Demolácia, ktorá obsahuje žeriavy, demolačné stroje a stavebné tímy, ktoré môžu simulovať demoláciu starých budov a výstavbu nových komplexov. 

V roku 2016 vznikla aj podtéma Sopka, kde si deti môžu vyskúšať výskum sopiek s laboratóriami, terénnymi vozidlami a tímami vedcov.

Ďalšou veľkou oblasťou je Džungľa, kde môžu hráči preskúmavať exotické pralesy, objavovať starobylé chrámy a navigovať sa pomocou terénnych vozidiel cez nebezpečné oblasti plné divokej fauny. 

V roku 2020 Lego Group predstavilo ďalšiu podtému z názvom Kaskadéri, kde môžu deti skúšať motocyklové a automobilové kaskadérske kúsky s rampami, prekážkovými dráhami a špeciálnymi vozidlami.

 Videohry 
náhľad|Mestský osobný lego vlak z roku 2006
Lego City sa objavilo aj vo viacerých videohrách, ktoré umožňujú hráčom zažiť interaktívne dobrodružstvá vo svete Lego City. Najznámejšia videohra je LEGO City Undercover, ktorá bola vydaná v roku 2013 pre Wii U a neskôr pre ďalšie platformy. Hráči v nej preberajú úlohu policajta Chasea McCaina, ktorý rieši kriminálne prípady v otvorenom svete plnom humoru a akcie. Okrem toho existuje viacero mobilných a počítačových hier založených na tejto sérii.

 Televízne seriály 
Lego City bolo aj témou viacerých animovaných seriálov a krátkych filmov. Medzi najznámejšie patrí Lego City Adventures, ktorý sa začal vysielať v roku 2019. Seriál sleduje rôzne postavy a udalosti v meste Lego City, pričom kombinuje akčné a komediálne prvky.
Názov seriáluSériaEpizódyPôvodne vydanéTV Stanica/SieťPrvýkrát vydanéNaposledy vydanéLego City Adventures11322. júna 20198. decembra 2019Nickelodeon
Netflix2108. marca 202012. decembra 202032215. apríl 2022Netflix42025. október 202222. november 2022Netflix
YouTubeLego City: No limits11023. august 202325. október 2023YouTube281. júl 2024

 Referencie 

 Iné projekty 

 Externé odkazy 


Kategória:Lego